Evija Papule

Evija Papule (dzimusi  Rīgā) ir Latvijas pedagoģe, ierēdne un politiķe. Bijusi 13. Saeimas deputāte, ievēlēta no partijas "Saskaņa" saraksta, bet nav bijusi tās biedre un vēlāk Saeimā darbojusies kā ārpusfrakciju deputāte.

 Dzīvesgājums 
Dzimusi 1964. gadā. 1988. gadā pabeigusi Latvijas Valsts universitāti, iegūstot latviešu valodas un literatūras skolotājas un krievu valodas un literatūras skolotājas kvalifikāciju ar tiesībām strādāt minoritāšu skolā. Pēc tam ieguvusi maģistra grādu skolvadībā Rīgas Pedagoģijas un izglītības vadības augstskolā (1997).Evija Papule Puaro

Ilgstoši strādājusi Izglītības un zinātnes ministrijā, bijusi valsts sekretāra vietniece.

 Politiskā darbība 
2010. gadā E. Papule nesekmīgi kandidēja 10. Saeimas vēlēšanās no partijas "Par prezidentālu republiku" saraksta.No peldbaseina uz ministriju LA.LV

Pēc tam, kad 2017. gadā viņa pameta valsts sekretāra vietnieka amatu un darbu Izglītības un zinātnes ministrijā, E. Papule kļuva par Rīgas domes priekšsēdētāja Nila Ušakova padomnieci. 2018. gadā ievēlēta 13. Saeimā no partijas "Saskaņa" saraksta, nebūdama tās biedre. 2020. gadā E. Papule izstājās no "Saskaņas" Saeimas frakcijas un Saeimā darbojas kā ārpusfrakciju deputāte. 2021. gada augustā viņa bija partijas "Republika" dibinātāju skaitā.

2022. gada pavasarī kopā ar savu domubiedru Vjačeslavu Dombrovski pievienojās partiju apvienībai "Attīstībai/Par!". 1. oktobrī notikušajās 14. Saeimas vēlēšanās kandidēja no apvienības "Attīstībai/Par!" saraksta, taču tas nepārvarēja 5% barjeru.

2025. gada Rīgas domes vēlēšanās E. Papule kandidēja kā partijas "Gods kalpot Rīgai!" un Zaļo Zemnieku savienības saraksta dalībniece, taču saraksts nesaņēma ievēlēlēšanai pietiekošu balsu skaitu.

 Atsauces 

Kategorija:1964. gadā dzimušie
Kategorija:Rīgā dzimušie
Kategorija:"Par prezidentālu republiku" politiķi
Kategorija:"Republikas" politiķi
Kategorija:13. Saeimas deputāti
Kategorija:Latvijas pedagogi
Kategorija:Latvijas Universitātes absolventi
Kategorija:Rīgas Pedagoģijas un izglītības vadības akadēmijas absolventi